34. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1183 της 29/30 Δεκ. 1980 (ΦΕΚ Α΄ 303) Περί μετατροπής κενών θέσεων επικουρικών καθηγητών της Φυσικομαθηματικής Σχολής του Πανεπιστημίου Θεσσαλονίκης εις τακτικάς έδρας της αυτής Σχολής και καθορισμού του τίτλου και του περιεχομένου αυτών. Άρθρον μόνον.-Εκ των εις την Φυσικομαθηματικήν Σχολήν του Πανεπιστημίου Θεσσαλονίκης υφισταμένων θέσεων επικουρικών καθηγητών, βάσει της υπ’ αριθ. 138/7.12.1971 Αποφάσεως του Υπουργικού Συμβουλίου (ΦΕΚ 255 Α) αι κάτωθι κεναί τοιαύται μετατρέπονται, ως ακολούθως: 1.Της εκτάκτου αυτοτελούς έδρας Γενικής και Ανοργάνου Χημικής Τεχνολογίας εις τακτικήν έδραν Χημείας και Τεχνολογίας Μετάλλων, με περιεχόμενο: Χημεία και Φυσικοχημεία Μεταλλουργίας, Βιομηχανική παραγωγή, μετεπεξεργασία, ιδιότητες και εφαρμογαί μετάλλων και κραμάτων. Διάβρωσις και προστασία των μετάλλων από αυτήν. 2.Της τακτικής έδρας Συστηματικής Βοτανικής και Φυτογεωγραφίας εις τακτικήν έδραν Γενικής Μικροβιολογίας, με περιεχόμενον: Μελέτη της δομής και της λειτουργίας των μικροοργανισμών (βακτήρια, κυανοφύκη, μύκητες, φύκη, καθώς και ιοί). 3.Της τακτικής έδρας (Γενικής) Βοτανικής εις τακτικήν έδραν Ιχθυολογίας με περιεχόμενον: Εξωτερική μορφολογία, ανατομία, φυσιολογικάς λειτουργίας, ταξινόμησις και οικολογία των ιχθύων. 